Diari Oficial de la Generalitat Valenciana


Sumari del DOGV 5707, del 20-02-2008 (2008/1825)

Notificació de la Resolució de 30 de novembre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la Pensió La Catedral d'Alacant, i en conseqüència conclús el procediment iniciat a petició de Juan Sánchez Fernández, titular i propietari de l'esmentat establiment, es procedix a l'arxiu de les actuacions practicades..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1825


Data del document
:   07-02-2008

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 30 de novembre de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la Pensió La Catedral d'Alacant, i en conseqüència conclús el procediment iniciat a petició de Juan Sánchez Fernández, titular i propietari de l'esmentat establiment, es procedix a l'arxiu de les actuacions practicades.. [2008/1825]  
Per no haver sigut possible notificar de forma personal i directa a l'interessat Juan Sánchez Fernández, titular i propietari de la pensió La Catedral d'Alacant, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de febrer de 2008.- La cap de l'Àrea de Producte: Isabel Palafox Gámir.  
Vist l'expedient de baixa de l'establiment hoteler, pensió La Catedral, siti al carrer Llauradors, 5, d'Alacant i,  
Atés que:   
1. Mitjançant escrit de Juan Sánchez Fernández, titular i propietari de l'establiment, amb data 30 de setembre de 2007, es va sol·licitar la baixa de l'activitat d'allotjament de la pensió La Catedral.   
2. A través de l'informe de la Inspecció del Servici Territorial de Turisme d'Alacant, de 26 d'octubre de 2007, es va comunicar que «personada en l'esmentat emplaçament es comprova que este està tancat el públic. No contestaren a la insistent crida meua i vaig a preguntar al bar anomenat "Austin", que es troba contigu a la pensió, on m'informen que fa aproximadament dos mesos que l'establiment va cessar la seua activitat. L'antic propietari pareix que ha venut l'habitatge a un particular, segons em manifesta la mateixa persona».   
Als anteriors fets li són d'aplicació els següents  
Fonaments de dret:  
1. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana, alhora que disposa que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat». L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant, LRJPAC), per quant disposa que «l'acceptació d'informes o dictàmens servirà de motivació a la resolució quan s'incorpore al text d'esta».   
2. Els articles 7 i 14.3 de la Llei 3/1998, de 21 de maig, de Turisme de la Comunitat Valenciana, per quant establixen respectivament que «són empreses d'allotjament turístic aquelles que des d'un establiment obert al públic [...]» i que «la modalitat i classificació es mantindrà mentres siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent Registre».  
En este cas, ens trobem davant d'un establiment que, en l'actualitat, no es troba obert el públic en general.  
Per allò que s'ha exposat, la Secretària Autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos. i) del Decret 209/2004 de 8 d'octubre (DOCV de 13/10/2004), resol:  
Donar de baixa del Registre General d'Empreses, Establiments i Professions Turístiques de la Comunitat Valenciana a l'establiment hoteler, la pensió La Catedral i, en conseqüència, conclús el procediment, es procedix a l'arxiu de les actuacions.  
Fet que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'alçada davant de la consellera de Turisme i Presidenta de l'Agència Valenciana del Turisme, en el termini d'un mes, comptat des de l'endemà de la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de novembre de 2007.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.